Què suggereix l'alta qualitat de les pintures?
La població vivia bàsicament de la navegació i el comerç. El poble posseïa bens de Creta, del continent grec i de l'Àsia Menor. Es pot afirmar que la ciutat es dedicava a diversos oficis, els quals es poden copsar en l'estudi de les excavacions de les cases. Hi va haver indústria del metall, una de ceràmica, una de premsa de raïm i dos molins. Fins al moment, no hi ha resultats que indiquin clarament si es dedicaven a la construcció naval. L'alta qualitat de les pintures suggereix la residència d'artistes especialitzats. Quasi a cada casa hi havia un senzill teler, com ho demostra el gran nombre de pesos de teler trobats. Per les representacions dels cargols purpuris i del safrà d'on es podien treure tints, es creu que les peces de roba de llana i lli van ser elaborades en color. Al camp, hi havia una agricultura diversa que es dedicava al cultiu de verdures i fruites com: les cebes, les llenties i els cigrons, el blat i l'ordi, les figues i els raïms, que eren populars, i els pistatxos, que ja eren coneguts. Pel que fa a la carn, en general es menjava la carn d'ovella i també de porc i bestiar boví. Malgrat tot, a la cuina, el que es preparava més era el peix, juntament amb els musclos i les vieires. El vi es feia com encara actualment es fabrica a l'illa.
la residència d'artistes especialitzats